รัฐบาลไทย-ข่าวทำเนียบรัฐบาล-รมว.เกษตรฯ ลง พท.ติดตามสถานการณ์น้ำเมืองนครศรีฯ พบยังมีน้ำท่วมขังเป็นบางแห่ง สั่งการกรมชลฯ ระดมเครื่องสูบน้ำเข้าไปช่วยเหลือพื้นที่น้ำท่วมขังแล้ว
วันศุกร์ที่ 9 ธันวาคม 2559
รมว.เกษตรฯ ลง พท.ติดตามสถานการณ์น้ําเมืองนครศรีฯ พบยังมีน้ําท่วมขังเป็นบางแห่ง สั่งการกรมชลฯ ระดมเครื่องสูบน้ําเข้าไปช่วยเหลือพื้นที่น้ําท่วมขังแล้ว
รมว.เกษตรฯ ลง พท.ติดตามสถานการณ์น้ําเมืองนครศรีฯ พบยังมีน้ําท่วมขังเป็นบางแห่งสั่งการกรมชลฯ ระดมเครื่องสูบน้ําเข้าไปช่วยเหลือพื้นที่น้ําท่วมขังแล้ว กําชับทุกหน่วยเร่งแผนตามแนวทางพระราชดําริในรัชกาลที่ 9 แก้น้ําท่วมภาคใต้ระยะยาว พร้อมเร่งป้องความเสียหายส้มโอ
พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยในโอกาสลงพื้นที่ตรวจติดตามสถานการณ์น้ําในพื้นที่จังหวัดนครศรีธรรมราช ว่า รัฐบาลให้ความสําคัญและติดตามสถานการณ์น้ําอย่างต่อเนื่อง ตั้งแต่น้ําท่วมภาคเหนือ ภาคอีสาน ภาคกลาง ได้ประเมินสถานการณ์ และ เตรียมการช่วยเหลือไว้ล่วงหน้า เช่นเดียวกับพื้นที่ภาคใต้ที่ได้มีการติดตามข้อมูลกับกรมอุตุนิยมวิทยาอย่างต่อเนื่อง โดยได้สั่งการให้กรมชลประทาน เตรียมเครื่องสูบน้ําละเครื่องผลักดันน้ําไว้ให้พร้อมสามารถเข้าช่วยเหลือได้ทันทีทั้งระยะสั้นและระยะยาว โดยแผนระยะสั้นขณะนี้ต้องเพิ่มเครื่องสูบน้ํา/เครื่องผลักดันน้ํา ระบายน้ําโดยเร็วภายใน 7 วัน เพราะอาจจะมีฝนใหม่มาเติม ขณะเดียวกันเมื่อน้ําลดแล้ว ต้องเข้ามาฟื้นฟูพื้นที่การเกษตร โดยเฉพาะไม้ผล โดยหน่วยงานที่เกี่ยวข้อง คือ กรมวิชาการเกษตร และ กรมส่งเสริมการเกษตรจะเข้ามาแนะนําดูแล ส่วนในระยะยาว มี 2 ส่วน ส่วนแรก ต้องเพิ่มประสิทธิภาพคลองระบายน้ําที่มีอยู่เดิม จาก 268 ลบ.ม./วินาที ให้มากพอรับน้ําฝนตกหนักได้ แต่ช่วงที่ผ่านมามีน้ําราว 600 ลบ.ม./วินาที น้ําจึงเอ่อท่วม ซึ่งคาดว่าจะเริ่มดําเนินการในปี 2561 โดยจะมีขุดคลองใหม่ และ ปรับปรุงคลองเดิม เพื่อเก็บกักน้ําไว้ใช้มากขึ้นได้
ส่วนที่สอง คือ การก่อสร้างอ่างเก็บน้ํา 7 แห่ง จะดําเนินการในปี 2561 และ 2562 จํานวน 2 แห่ง ให้มีน้ําเก็บไว้ใช้ และ ลดน้ําหลากท่วมพื้นที่ ส่วนอ่างเก็บน้ําอีก 5 แห่ง ที่ยังติดปัญหาเรื่องที่ดินของประชาชนก็ต้องขอความร่วมมือจากประชาชนในพื้นที่ช่วยสนับสนุนโครงการเพื่อแก้ไขปัญหาได้ในระยะยาว รวมถึงดําเนินการตามแผนโครงการบรรเทาอุทกภัยเมืองนครศรีธรรมราช และ โครงการอันเนื่องมาจากพระราชดําริฯ ของพระบาทสมเด็จพระปรมินทรมหาภูมิพลอดุลยเดชฯ ขอให้หน่วยงานที่เกี่ยวข้องสํารวจตรวจสอบเพื่อพัฒนาปรับปรุงให้มีความสมบูรณ์ ต้องขยายผลอย่างต่อเนื่องตามแนวทางที่พระองค์ท่านพระราชทานไว้
สําหรับสถานการณ์น้ําท่วมจังหวัดนครศรีธรรมราชปัจจุบันยังคงมีน้ําท่วมขังในพื้นที่ราบลุ่มต่ําและที่ลุ่มริมคลองธรรมชาติ ในเขต อ.ท่าศาลา อ.ทุ่งสง อ.ปากพนัง อ.ชะอวด อ.หัวไทร และ อ.เชียรใหญ่ แนวโน้มระดับน้ําทรงตัว เพิ่มขึ้น-ลงเล็กน้อยตามจังหวะการขึ้นลงของน้ําทะเล ส่วนการระบายน้ําลงสู่ทะเลยังคงไหลไปได้ด้วยดี ส่วนสถานการณ์น้ําท่วมในเขตเทศบาลนครนครศรีธรรมราช ปัจจุบัน (7 ธ.ค. 59) ปริมาณน้ําที่ไหลจากต้นน้ําคลองท่าดีเริ่มลดลงแล้ว หากไม่มีฝนตกในตัวเมืองนครศรีธรรมราชเพิ่ม ระดับน้ําในตัวเมืองนครศรีธรรมราชจะค่อยๆ ลดลง ส่วนคลองระบายน้ําสายต่างๆคือ คลองวังวัว คลองหัวตรุด คลองบางพุทรา คลองไม้เสียบ คลองท้าวราษฎร์-ไม้เสียบ คลองหนองหนอน และคลองบางไทร ปัจจุบันระดับน้ําในคลองระบายน้ํา มีระดับคงที่และมีแนวโน้มลดลง ส่วนพื้นที่การเกษตรในเขตตําบลท่าเรือ ตําบลช้างซ้าย ตําบลบางจาก ตําบลท่าไร่ ยังคงมีน้ําท่วมขังสูงประมาณ 0.80 – 1.00 เมตร หากไม่มีฝนตกเพิ่มจะเข้าสู่ภาวะปกติภายในเร็ววันนี้
นอกจากนี้ ยังได้พบปะเกษตรกรปลูกส้มโอทับทิมสยาม ซึ่งมีการปลูกแห่งเดียวในประเทศไทย เนื้อที่รวม 2,200 ไร่ ซึ่งได้รับผลกระทบจากน้ําท่วมด้วย จึงได้สั่งการให้กรมชลประทานเร่งระบายน้ําออกจากพื้นที่ โดยกั้นคั้นน้ํารอบพื้นที่ 2,200 ไร่ พร้อมระดมเครื่องสูบน้ํา และ เครื่องผลักดันน้ํา ให้เสร็จภายใน 7 วัน เพื่อรักษาต้นส้มไว้ ซึ่งหากปล่อยนานกว่า 15 วัน อาจจะทําให้ต้นส้มเสียหายได้ จากนั้นได้ไปพบปะกลุ่มเกษตรกรที่ศูนย์วิจัยข้าวนครศรีธรรมราช ได้มอบเสบียงสัตว์ (หญ้าแห้ง) ให้เกษตรกร ซึ่งน้ําท่วมในครั้งนี้ มีสัตว์เลี้ยงได้รับผลกระทบ 270,000 ตัว ใน 3 จังหวัด คือ นครศรีธรรมราช พัทลุง และ สุราษฎร์ธานี ซึ่งได้สั่งการให้กรมปศุสัตว์แจกจ่ายเสบียงสัตว์จากคลังในพื้นที่ ปัจจุบัน แจกไปแล้ว 350,000 กก. ยังมีสํารองอีก 1,100,000 กก.
ด้าน นายทองเปลว กองจันทร์ รองอธิบดีกรมชลประทาน กล่าวเพิ่มเติมว่า ขณะนี้กรมชลประทานได้ติดตั้งเครื่องสูบน้ําเพื่อเร่งระบายน้ําออกจากตัวเมืองนครศรีธรรมราช และพื้นที่อื่นๆรวม 54 เครื่อง และเครื่องผลักดันน้ํา 52 เครื่อง พร้อมทั้งแจ้งเตือนให้หน่วยงานที่เกี่ยวข้องให้ติดตามสถานการณ์อย่างใกล้ชิดต่อไปแล้ว ขณะที่สถานการณ์อุทกภัยที่เกิดขึ้นในพื้นที่จังหวัดนครศรีธรรมราช นั้น จะแบ่งพื้นที่ออกเป็น 3 ส่วนด้วยกัน ดังนี้ 1.พื้นที่ลุ่มน้ําตอนบน(เชิงเขา)และอ.ลานสกา เมื่อมีฝนตกหนัก ทําให้เกิดน้ําป่าไหลหลากจากต้นน้ําลงมาเป็นปริมาณมาก จนลําน้ําสายหลักไม่สามารถระบายน้ําได้ทัน ประกอบกับมีสิ่งกีดขวางจากเส้นทางคมนาคมขวางทางน้ํา และมีอาคารระบายน้ําที่ไม่เพียงพอ จึงมีพื้นที่ที่เกิดน้ําท่วมเป็นประจําในเขตอ.ลานสกา และอ.ร่อนพิบูลย์ 2.พื้นที่ราบลุ่ม มักจะเกิดน้ําท่วม ในบริเวณที่เป็นพื้นที่ราบลุ่มต่ําและแม่น้ําสายหลักที่ตื้นเขิน ศักยภาพในการระบายน้ําไม่เพียงพอ ทําให้ไม่สามารถระบายน้ําได้อย่างมีประสิทธิภาพ จึงเกิดน้ําท่วมเป็นประจํา ได้แก่ อ.สิชล อ.ขนอม อ.ท่าศาลา อ.ปากพนัง อ.เชียรใหญ่ อ.ชะอวด อ.หัวไทร และอ.เมืองนครศรีธรรมราช 3. พื้นที่ราบลุ่มบริเวณปากแม่น้ํา มักจะเกิดปัญหาอุทกภัยในฤดูฝนเนื่องมีปริมาณฝนตกมาก มีลักษณะเป็นพื้นที่ลุ่มราบแบน ซึ่งมีความลาดชันน้อย เมื่อเกิดช่วงน้ําทะเลหนุนสูง ทําให้การระบายน้ําออกสู่ทะเลทําได้ยาก เกิดน้ําท่วมทําความเสียหายแก่พื้นที่เพาะปลูกและพื้นที่ชุมชนเมืองเป็นบริเวณกว้าง